Newidiadau i Ystafelloedd Dysgu 2024-25

Diben y canllaw hwn yw eich cyflwyno i’r amrywiol sefyllfaoedd yr hoffech eu rhoi ar waith mewn Ystafelloedd Dysgu. Os oes gennych unrhyw gwestiynau, ebostiwch [gg@aber.ac.uk](mailto:gg@aber.ac.uk).

* Ceir bellach ddwy sgrin yn yr ystafell ddysgu. Sgrin 1 (yr un â’r gwe-gamera arni) yw’r brif sgrin. Mae Sgrin 2 wedi’i chysylltu’n uniongyrchol â’r taflunydd. Defnyddiwch Sgrin 2 i arddangos deunyddiau i’ch dosbarth ac i’w rhannu â’r rhai sy’n cymryd rhan trwy gyfrwng Teams.
* Mae Microsoft Teams wedi’i osod a cheir llwybr byr iddo ar bob bwrdd gwaith.
* Mae microffonau newydd wedi’u gosod ar y ddesg, ac ailgyflwynwyd y microffonau llabed.

Os ydych mewn ystafell ddysgu a bod angen cymorth technegol arnoch, codwch y ffôn ac aros. Bydd yn deialu’r tîm Cymorth Technegol yn awtomatig.

Dyma’r hyn y cynghorwn eich bod yn ei wneud cyn bob sesiwn:

1. Bod â’r deunyddiau dysgu wrth law yn rhwydd – rydym yn argymell eich bod yn defnyddio OneDrive ac yn copïo eich deunyddiau i’r bwrdd gwaith cyn dechrau’r sesiwn. Dylech osgoi dod â chof bach/USB ac ati i’r ystafell ddysgu. ([Sut mae defnyddio OneDrive?)](https://faqs.aber.ac.uk/index.php?id=1198)
2. Creu cyfarfod Teams ar gyfer yr unigolion hynny na allant ymuno â’r sesiwn wyneb yn wyneb ([Sut mae gwneud hynny?).](https://faqs.aber.ac.uk/index.php?id=2973) Rhoi gwybod i unrhyw fyfyrwyr sy’n ymuno trwy Teams sut y byddant yn rhan o’r sesiwn a sut y byddwch yn ymdrin â chwestiynau ganddynt.

# Sut mae’r offer yn yr Ystafell Ddysgu yn edrych?

A picture containing text, indoor, desk, computer

Description automatically generated

**1** =Sgrin 2 – wedi’i chysylltu â’r taflunydd

**2** = Sgrin 1 – gwe-gamera ar y top, wedi’i chysylltu â’r cyfrifiadur

**3** = Microffon

**4** = Camera dogfennau

**5** = Ffôn i gael cymorth technegol

I gael taith o amgylch offer arferol ystafell ddysgu, [gweler y recordiad hwn.](https://aberystwyth.cloud.panopto.eu/Panopto/Pages/Viewer.aspx?id=42220010-f369-466b-ae56-ac4600a300b8)

# https://aberystwyth.cloud.panopto.eu/Panopto/Pages/Viewer.aspx?id=42220010-f369-466b-ae56-ac4600a300b8&edit=true

# Sut gallaf recordio fy sesiwn ddysgu?

Panopto yw meddalwedd Cipio Darlithoedd y Brifysgol, ac mae ar gael ar yr holl beiriannau yn yr ystafelloedd dysgu. Gwnewch yn siŵr, os na wnaethoch hynny eisoes, eich bod yn darllen [Polisi Cipio Darlithoedd](https://www.aber.ac.uk/cy/is/regulations/lecture-capture-policy/) y Brifysgol.

Pan fyddwch yn mewngofnodi i’r peiriant yn yr Ystafell Ddysgu, bydd Panopto yn agor yn awtomatig a gofynnir ichi nodi eich enw defnyddiwr a’ch cyfrinair.

I wneud recordiad, dilynwch y canllawiau yn ein [Cwestiwn a Holir yn Aml ar sut i wneud recordiad gan ddefnyddio Panopto.](https://faqs.aber.ac.uk/index.php?id=681)

# Sut gallaf ddefnyddio Panopto i recordio’r ddwy sgrin?

Os ydych yn defnyddio deunyddiau dysgu nad ydynt yn rhai PowerPoint, dewiswch Capture Main Screen a Capture Second Screen. Second Screen yw'r sgrin sy’n cael ei harddangos ar y taflunydd.

Screen grab from Panopto with the secondary sources selected for recording two screens. Includes:

Capture PowerPoint
Capture Main Screen
Capture Second Screen

All checked.

# Sut gallaf gynnal cyfarfod Teams mewn ystafell ddysgu?

Gallwch gynnal cyfarfod Teams ar yr un pryd â’ch sesiynau wyneb yn wyneb.

1. Trefnwch eich cyfarfod Teams cyn y sesiwn ([Sut gallaf wneud hynny?)](https://faqs.aber.ac.uk/index.php?id=2973)
2. Agorwch y llwybr byr Teams ar y bwrdd gwaith yn yr ystafell ddysgu:



1. Yn **Teams**, ewch i’ch calendr
2. Ewch i’r cyfarfod Teams ar gyfer y sesiwn
3. Dewiswch **Ymuno** â’r cyfarfod
4. Bydd y cyfarfod Teams yn dechrau, a bydd eich myfyrwyr yn gallu ymuno yn rhithiol

Gweler y recordiad hwn ar sut i [ddechrau cyfarfod Teams ar y bwrdd gwaith.](https://aberystwyth.cloud.panopto.eu/Panopto/Pages/Viewer.aspx?id=ec6a1651-1c42-4b7c-acc8-ac3800f3180a)

# Sut gallaf rannu cyflwyniad PowerPoint yn yr ystafell ddysgu a chyda cyfarfod Teams ar yr un pryd?


Cyflwynwch eich PowerPoint ar y sgrin sydd wedi’i chysylltu â’r taflunydd (Sgrin #2) fel y gall y myfyrwyr yn yr ystafell ddysgu weld y cyflwyniad

Ewch i’r cyfarfod Teams ar Sgrin #1:

1. Symudwch eich llygoden fel bod y bar offer yn ymddangos a dewiswch y Bwrdd Rhannu (Share Tray):

Taskbar in Teams with Share Tray icon highlighted. 

1. Rhannwch y **Desktop – Screen #2** (dyma’r sgrin sydd wedi’i chysylltu â’r taflunydd):



1. Os ydych yn rhannu unrhyw beth a chanddo sain, gwnewch yn siŵr eich bod yn dewis rhannu sain y cyfrifiadur:

Include Computer Sound selected underneath the share desktop function


Gweler y recordiad hwn ar [sut i rannu’r PowerPoint â’r sawl sy’n ymuno’n rhithiol a’r rhai yn yr ystafell ddysgu.](https://aberystwyth.cloud.panopto.eu/Panopto/Pages/Viewer.aspx?id=eb3dd344-c607-4562-86eb-ac3800f3dad7)

# Sut gallaf recordio cyflwyniad yn Microsoft Teams?

Os oes gennych fyfyrwyr o bell ac wyneb yn wyneb, rydym yn argymell defnyddio’r gallu i recordio yn Microsoft Teams yn hytrach na Panopto. Cyn gwneud hynny, bydd angen ichi ymgyfarwyddo â’n [Canllawiau ar recordio seminarau a gweithgareddau Teams.](https://www.aber.ac.uk/en/media/departmental/informationservices/e-learning/Recording_seminar_and_student_activities_blogpost-CY.docx)

1. Symudwch eich llygoden fel bod y bar offer yn ymddangos yn Teams a dewiswch yr eicon **…**:

Screen grab of the tool bar with ... icon highlighted

1. Dewiswch **Dechrau recordio**.
2. Wedi ichi orffen y sesiwn, symudwch eich llygoden fel bod y bar offer yn ymddangos yn Teams a chliciwch ar yr eicon **…**. Cliciwch **Gorffen recordio.**
3. Wedi’r sesiwn, llwythwch y recordiad i Panopto [(Sut gallaf wneud hynny?)](https://faqs.aber.ac.uk/index.php?id=2979)


# Sut gallaf lywio fy ffordd yn ôl i MS Teams os na allaf ei weld ar y sgriniau mwyach?

Os ydych yn cyflwyno eich PowerPoint ac na allwch weld Teams mwyach

1. Gwasgwch y botwm **Windows** ar y bysellfwrdd:



1. Cliciwch ar yr eicon Teams yn y bar tasgau
2. Cliciwch ar y cyfarfod



1. Neu fel arall defnyddiwch Alt-Tab i symud rhwng ffenestri’r rhaglenni sydd ar agor gennych.

Sut gallaf rannu’r rhai sy’n cymryd rhan o bell â’r rhai wyneb yn wyneb? Os oes arnoch eisiau i’r rhai sy’n cymryd rhan o bell a’r rhai sydd yn yr ystafell ddysgu gael trafodaeth, llusgwch y ffenestr Teams i Sgrin 2 fel ei bod yn cael ei chyflwyno i’r dosbarth ar y taflunydd.

Ystyriwch sut yr hoffech i’ch myfyrwyr ymwneud â’i gilydd, yn enwedig y rhai sy’n ymuno o bell.

# Rydw i’n defnyddio bwrdd gwyn fel arfer wrth ddysgu wyneb yn wyneb. Sut gallaf gyflwyno fy mwrdd gwyn i fyfyrwyr trwy Teams ac i’r rheini yn yr ystafell ddysgu?

Ceir dwy ffordd o wneud hyn:

## Creston Airboard

Mae Creston Airboard yn ddarn o dechnoleg sydd ar gael mewn rhai ystafelloedd dysgu. Gweler ein [Cwestiwn a Holir yn Aml ar sut i ddefnyddio Creston Airboard (cipio’r bwrdd gwyn)](https://faqs.aber.ac.uk/index.php?id=2889)

Cychwynnwch y Creston Airboard a llusgo’r dangosydd i Sgrin #2.

Os oes gennych fyfyrwyr sy’n ymuno o bell, dewiswch y **Bwrdd Rhannu** a **Sgrin #2:**

screen grab of the tool bar with share screen selected. 

Rhannwch **Desktop - Screen #2** (dyma’r sgrin sydd wedi’i chysylltu â’r taflunydd)

## Camera Dogfennau

Os nad yw’r Creston Airboard ar gael yn eich ystafell ddysgu defnyddiwch y Camera Dogfennau:

1. Agorwch yr Ap Camera:
   * 1. Gwasgwch y botwm Windows a theipio **Camera**
     2. Agorwch yr Ap Camera
     3. Symudwch yr Ap Camera i Sgrin #2
2. Bydd yr Ap Camera yn cysylltu’n ddiofyn â’r Camera Dogfennau a gallwch wneud eich nodiadau ar ddarn o bapur o dan y Camera Dogfennau.
3. Os oes gennych fyfyrwyr yn ymuno o bell hefyd, ewch i’r cyfarfod Teams, a dewis y **Bwrdd Rhannu** a **Screen #2:**

Screen grab of the tool bar with share screen selected

Gweler y recordiad hwn ar [sut i rannu eich Camera Dogfennau â’r sawl sydd yn yr ystafell a’r rhai sy’n ymuno o bell.](https://aberystwyth.cloud.panopto.eu/Panopto/Pages/Viewer.aspx?id=250a99ff-3ccb-46c3-a8d8-ac3801004bea)

# Sut gallaf reoli’r cyfleuster sgwrsio yn Teams yn y sesiwn fyw?

1. Penderfynwch sut y bydd myfyrwyr sy’n ymuno o bell trwy Teams yn gallu gofyn cwestiynau gan ddefnyddio’r cyfleuster sgwrsio.
2. Eglurwch iddynt sut y disgwyliwch iddynt gyfrannu at y sesiwn.   
   Er enghraifft: A ydych chi’n disgwyl i’r myfyrwyr ofyn cwestiynau trwy gydol y sesiwn neu a fyddai’n well gennych nodi cyfnodau penodol pan fyddwch yn ymateb i gwestiynau o’r cyfleuster sgwrsio?

# Sut gallaf newid y gosodiadau sain mewn Cyfarfod Teams fel bod y sain yn cael ei chwarae yn yr ystafell ddysgu?

Diben hyn yw er mwyn i fyfyrwyr sy’n ymuno o bell trwy Teams allu gofyn eu cwestiynau gan ddefnyddio eu microffon a chael eu clywed yn yr ystafell ddysgu.

1. Cliciwch ar y … o’r bar offer
2. Cliciwch ar **Dangos Gosodiadau Dyfais**
3. Newidiwch yr uchelseinydd i **EXTRON D (NVIDIA High Definition Audio)** a chau’r tab gosodiadau

Gweler y recordiad hwn ar sut i [newid y gosodiadau sain mewn cyfarfod Teams](https://aberystwyth.cloud.panopto.eu/Panopto/Pages/Viewer.aspx?id=b4ae6c7d-dd67-4121-a76e-ac3800fefeab)